OpenLLM-France/wikimedia huggingface dataset:
# Viktor Dyk

Viktor Dyk (31 de desembre de 1877, Pšovka u Mělníka - 14 de maig de 1931, Lopud, Iugoslàvia) fou un poeta, escriptor, polític i advocat txec.
Després del batxillerat, va estudiar dret a Praga, llavors pertanyent a l'Imperi Austrohongarès. Des de 1907 fins a la seva mort va ser redactor del diari Lumír i va participar també en Samostatnost. Durant la Primera Guerra Mundial va ser arrestat per les seves activitats contra Àustria-Hongria.
Amb la creació de Txecoslovàquia, l'any 1918, va entrar a formar part de la redacció de Národní listy. Políticament, el 1911 havia entrat en el Státoprávn pokroková strana i el 1918 va participar en la creació del Národní demokratická strana pel qual va ser elegit diputat i senador en el Parlament txec.

## Obra
### Poesia

* A porta inferi, 1897
* Síla života, 1898
* Marnosti, 1900
* Buřiči, 1903
* Satiry a sarkasmy, 1905
* Milá sedmi loupežníků, 1906
* Pohádky z naší vesnice, 1910
* Giuseppe Moro, 1911
* Prohrané kampaně, 1914
* Lehké a těžké kroky, 1915
* Zápas Jiřího Macků, 1916
* Noci chiméry, 1917
* Anebo, 1918
* Okno, 1921
* Pan poslanec, 1921
* Poslední rok, 1922
* Podél cesty, 1922
* Domy, 1926
* Zpěvy v bouři, 1928
* Devátá vlna, 1930

### Narracions

* Hučí jez a jiné prózy, 1903
* Píseň o vrbě, 1908
* Příhody, 1911
* Krysař, 1915
* Tichý dům, 1921
* Tajemná dobrodružství Alexeje Iványče Kozulinova, 1923
* Můj přítel Čehona, 1925
* Holoubek Kuzma, 1928

### Novel·les

* Konec Hackenschmidův, 1904
* Prosinec, 1906
* Prsty Habakukovy, 1925
* Soykovy děti, 1929

### Teatre

* Epizoda, 1906
* Smuteční hostina, 1906
* Posel, 1907
* Zmoudření Dona Quijota, 1913
* Veliký mág, 1914
* Zvěrstva, 1919
* Ondřej a drak, 1920
* Revoluční trilogie, 1921
* Napravený plukovník Švec, 1929

### Memòries

* Vzpomínky a komentáře, 1927
# Verden (Oklahoma)

Verden és un poble dels Estats Units a l'estat d'Oklahoma. Segons el cens del 2000 tenia 659 habitants.

## Demografia

Segons el cens del 2000, Verden tenia 659 habitants, 246 habitatges, i 182 famílies. La densitat de població era de 795,1 habitants per km².
Dels 246 habitatges en un 38,6% hi vivien nens de menys de 18 anys, en un 59,3% hi vivien parelles casades, en un 9,3% dones solteres, i en un 26% no eren unitats familiars. En el 24% dels habitatges hi vivien persones soles el 9,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,68 i el nombre mitjà de persones que vivien en cada família era de 3,14.
Per edats la població es repartia de la següent manera: un 32% tenia menys de 18 anys, un 6,4% entre 18 i 24, un 29,7% entre 25 i 44, un 19,3% de 45 a 60 i un 12,6% 65 anys o més.
L'edat mediana era de 34 anys. Per cada 100 dones de 18 o més anys hi havia 88,2 homes.
La renda mediana per habitatge era de 23.667 $ i la renda mediana per família de 26.833 $. Els homes tenien una renda mediana de 24.063 $ mentre que les dones 20.469 $. La renda per capita de la població era d'11.617 $. Entorn de l'11,6% de les famílies i el 13,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Verden». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 10 agost 2010].
* ↑ «Geographic Comparison Table- Verden». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Ull (desambiguació)

«Ull» té aquests significats:
* Anatomia: Òrgan amb la capacitat de detectar la llum. Vegeu Ull (òrgan).
* Arquitectura:
** El forat d'un pont per on passa l'aigua. Vegeu Pont.
** Ull de bou, obertura circular en un edifici. Vegeu Ull de bou.
* Fotografia: Ull de peix, un tipus d'objectiu fotogràfic. Vegeu Objectiu ull de peix.
* Mitologia escandinava: Déu de l'esquí i l'arc. Vegeu Ull (déu).
* Òptica: Ull nu, percepció visual sense l'ajut d'un equipament especial com ara un telescopi o un prismàtic. Vegeu Ull nu.
* Tipografia: L'ull del caràcter és el conjunt d'elements tallats a la superfície del tipus i que conformen el caràcter o lletra. L'ull mitjà és la part central de l'ull del caràcter en sentit vertical. Vegeu Ull mitjà.
Viccionari
# Village People

Village People és una banda disco estatunidenca. El grup, sorgit en discoteques gais als EUA, va ser creat el 1977 pels productors francesos Jacques Morali i Henri Belolo. El nom es va originar del gueto gai de Nova York de l'època, el Greenwich Village, i va ser coneguda per representar fantasies que evocaven símbols de «masculinitat»: policial (Victor Willis), indi nord-americà (Felipe Rose), cowboy (Jeff Olson), fuster (David Hodo), soldat (Alex Briley) i motociclista (Glenn Hughes (1951-2001). El grup va viure l'època daurada de la música disco.

## Discografia

* Village People (1977)
* Macho Man (1978)
* Cruisin (1978)
* Go West (1979)
* Live and Sleazy (1979)
* Can't Stop The Music (1980)
* Renaissance (1981)
* Fox on the Box (1982)
* In the Street (1983)
* Sex Over the Phone (1985)
* Greatest Hits (1988)
* Greatest Hits '89 Remixes (1989)
* The Best Of Village People (1994)
* The Very Best Of (1998)
* 20th Century Masters, The Millennium Collection...The Best Of Village People (2001)

## Referències

* ↑ Peraino, Judith A. Listening to the Sirens (en anglès). University of California Press, 2005, p. 184. ISBN 0520921747.
* ↑ Rabb, John «Macho Comes to Music» (en anglès). Washington Post, 24-06-1979. ISSN: 0190-8286.
* ↑ «Mor Glenn Hughes, el motorista dels Village People». VilaWeb, 27-03-2001.
* ↑ Wynn, Ron. «The Village People | Biography & History» (en anglès). All Music, s.d. [Consulta: 2 desembre 2018].

## Enllaços externs

* Pàgina oficial
# Vilayphone Vongphachanh

Vilayphone Vongphachanh (Laos, 26 d'abril de 1989) és una nedadora olímpica laosiana. Com a membre de l'equip de Laos, va competir als 15 anys als Jocs Olímpics d'Estiu de 2004 als 50 m lliures femenins. També va nedar als Jocs Olímpics de 2008.
El 2004 va tenir el temps més lent d'entre les 73 dones de l'esdeveniment, 36,57 segons. El seu resultat va ser normal per a Laos, que fins als jocs del 2004 (sempre amb una excepció) sempre ha estat el penúltim o l'últim en tots els esdeveniments en què ha competit. A Laos, només va poder entrenar en una piscina de la meitat de la mida d'una piscina olímpica estàndard i, com altres atletes de Laos, tenien un temps limitat per fer-ho. Sue Maci, de Parade, va atribuir els pobres resultats al fet que Laos era un dels deu països més pobres del món.
Anteriorment, el 2003, va competir al Campionat del Món de natació de 2003 a Barcelona. Es va classificar la 98a de 100 (classificats) en els 50 metres lliures i la 57a de 58 en els 50 metres braça.
A partir del 2006, Vilayphone Vongphachanh és jutge de natació del Màster FINA.
El 2008, va quedar la 84a de 92 nedadores amb un temps de 34,79 segons. Una vegada més, no va assolir classificar-se per a les semifinals.

## Referències

* 1 2 «Women's 50m freestyle results» (en anglès). BBC News, 21-08-2004.
* 1 2 3 Macy, Sue. «Make The Olympics A Family Affair» (en anglès). Parade, 08-08-2004. Arxivat de l'original el 2007-09-30. [Consulta: 19 setembre 2020].
* 1 2 «10th FINA World Championships: Barcelona 2003 (originalment publicat a l'International Swimming Federation (FINA)» ( PDF) (en anglès).
* 1 2 «2003 FINA World Championships Day 7 Prelims» (en anglès). Swimming World magazine, 26-07-2003.
* ↑ «FINA masters officials - list no 7 (1.7.05 - 31.12.08)» (en anglès). International Swimming Federation (FINA), 30-06-2006. Arxivat de l'original el 2006-06-30. [Consulta: 19 setembre 2020].

## Vegeu també

* Siri Arun Budcharern
# Violeta

«Violeta» té aquests significats:
* Violeta, diverses plantes herbàcies vegeu Viola (gènere)
* Violeta o violat, conjunt de colors blaus-vermellosos o morats-blavosos
* Violeta (planta)
Viccionari
# Valdefuentes del Páramo

Valdefuentes del Páramo és un municipi de la província de Lleó, enclavada en la comarca natural del Páramo Leonés.

## Pedanies del municipi

* Azares del Páramo
* Valdefuentes del Páramo

## Demografia

Evolució demogràfica :
| 1991 | 1996 | 2001 | 2004 |
| 539 | 477 | 458 | 388 |

## Referències

* ↑ «Provincia de León (España): Municipios & Localidades» (en castellà), 22-01-2021. [Consulta: 2 març 2021].
# Visió beatífica

En teologia cristiana, la visió beatífica (en llatí visio beatifica) és la percepció visual directa i eterna de Déu. Està relacionada amb la creença catòlica i ortodoxa en la teosi.

## Referències

* ↑ «Visió beatífica». Gran Enciclopèdia Catalana. Barcelona: Grup Enciclopèdia Catalana.
# Veszprém (província)

Veszprém (en eslovac Vesprím) és el nom d'una província hongaresa (megye) situada a l'oest del país. Ocupa els turons de Bakony i la vora nord del llac Balaton. Aquesta província comparteix fronteres amb les de Vas, Győr-Moson-Sopron, Komárom-Esztergom, Fejér, Somogy i Zala. La capital és Veszprém i la segona ciutat és Pápa. El riu Marcal marca la frontera occidental. Té una superfície de 4613 km² i una població de 375.000 habitants.
El 4 d'agost de 2010 es va produir un accident mediambiental a la localitat d'Ajka.

## Referències

* ↑ Hungary threatened by 'ecological catastrophe' as toxic sludge escapes factory (en anglès). Telegraph (UK), 5 d'octubre de 2010.

## Vegeu també

* Accident mediambiental d'Ajka
# Vesícula (desambiguació)

«Vesícula» té aquests significats:
* Vesícula en biologia cel·lular, és un orgànul.
* Vesícula, una lesió elemental dermatològica.
* Vesícula biliar, un òrgan que recull la bilis.
# Vilamur de Tarn

Vilamur de Tarn (francès Villemur-sur-Tarn) és un municipi del departament francès de l'Alta Garona, a la regió d'Occitània.

## Referències

* ↑ Toponímia occitana
# Vinger aan de Pols

Vinger aan de Pols (en neerlandès prendre el pols) és un programa de televisió dels Països Baixos de temàtica mèdica de l'emissora AVRO que s'emet des de 1980. Des del 2007 en endavant, en tots els episodis, un conegut del públic neerlandès parlava sobre un determinat trastorn en la seva vida. El 2007 Larry Hagman va ser el primer protagonista de la nova temporada. Des de 2007 Vinger aan de Pols és un programa de medicina general.

## Història

Vinger aan de Pols va ser presentat per Pia Dijkstra des del 2000, fins que va ser elegida diputada per D66 el 2010. La presentadora original del programa va ser Ria Bremer (1980-2000) juntament amb el metge Peter Lens (1980-1987). El tema musical del programa es basa en la cançó Heartbeat de Rogier van Otterloo, que va escriure el 1976 per a la Nederlandse Hartstichting. El 1987, amb un episodi sobre un trasplantament de medul·la, el programa va guanyar un Premi Ondas. El 2015, es van emetre quatre nous episodis en una retrospectiva, presentats per Ria Bremer.

## Referències

* ↑ Larry Hagman ('JR') bij Vinger aan de Pols a verwonderdag
* ↑ Ria Bremer a npostart.nl
* ↑ Ria Bremer terug met Vinger Aan De Pols, www.televizier.nl, 22 juli 2014, gearchiveerd in het Internet Archive
# Vol 93 d'United Airlines

El vol 93 d'United Airlines era un vol de passatgers que fou segrestat per quatre membres d'al-Qaeda l'11 de setembre de 2001, com a part dels atemptats de l'11 de setembre. Es va estavellar a un terreny prop de la Diamond T. Mine de Stonycreek Township (Somerset County, Pennsilvània), prop de Shanksville i Indian Lake, quan alguns dels passatgers intentaren recuperar el control de l'avió, resultant en la mort de les 44 persones a bord inclosos els segrestadors. A terra ningú fou ferit. L'aeronau involucrada, un Boeing 757-222, realitzava el vol domèstic diari d'United Airlines des de l'Aeroport Internacional de Newark a Nova Jersey cap a l'Aeroport Internacional de San Francisco a Califòrnia.
Els segrestadors irromperen la cabina de l'avió i subjugaren la tripulació del vol uns 46 minuts després de l'enlairament. Tot seguit Ziad Jarrah, un pilot entrenat, prengué el control de l'aeronau i es redirigí de nou cap a la costa est, en direcció a Washington, D.C. Encara que l'objectiu intencionat no es coneix, se sospita que els segrestadors planejaven estampar-lo o bé contra la Casa Blanca o bé contra el Capitoli.
Després que els segrestadors prenguessin control de l'avió, alguns passatgers i auxiliars de vol pogueren telefonar i saberen que ja hi havia hagut altres segrests que havien acabat en atemptats al World Trade Center de Nova York i a El Pentàgon als afores de Washington. Després uns quants passatgers lluitaren contra els segrestadors intentant guanyar el control de l'aeronau. Durant l'intent, l'avió s'estavellà a una mina a cel obert a Stonycreek Township, convertint-se en l'únic dels quatre vols segrestats l'11 de setembre que no assolí el seu objectiu.

## Referències

* ↑ "'We Have Some Planes'". 9/11 Commission Report. National Commission on Terrorist Attacks Upon the United States. 2004. Consultat 1 octubre 2013.
# Wad Ras (espectacle)

Wad Ras és un espectacle de dansa i teatre d'Increpación Danza, formada per Montse Sánchez i Ramon Baeza, que es va estrenar el 15 de febrer del 1996 a l'Espai de Dansa i Música de la Generalitat de Catalunya.

## Descripció

Wad Ras, que pren el nom de la presó de dones de Barcelona, retrata el món interior de cinc convictes en un sol espai, en una «microsocietat». La posada en escena és sòbria, sense escenografia; la il·luminació delimita els espais i confereix una estètica de clarobscurs a la peça. Les ballarines vesteixen una camisa ampla grisa i pantalons negres, i cadascuna té un caixó. De la percussió i el taloneig emana un gemec per la manca de llibertat. Es tracta d'un muntatge minimalista que no segueix una narració lineal; tanmateix, els personatges encarnats per les ballarines transmeten la frustració per la por i la solitud a través d'un ball auster, en l'aspecte coral i de solos, que és extrapolable a qualsevol realitat en què impera la injustícia i la desesperació.
Aquest és el segon espectacle de la companyia de flamenc contemporani Increpación Danza. Té una durada de 55 minuts. La música original i la guitarra és d'Antonio Martínez (Ñoño); la percussió, de Nan Mercader; la veu, de Susana Trujillo, i el muntatge musical, de José Antonio Gutiérrez Guti. Les cinc ballarines que van estrenar l'obra van ser Montse Sánchez, Vanesa Domínguez, Helga Carafi, Ruth García i Marisa Güimil. El disseny d'il·luminació és de Peni Barratxina.

## Significació

Wad Ras ha estat descrita per la crítica de dansa de La Vanguardia Majolin Van der Meer com «la perfecta simbiosis entre el flamenco y la danza contemporánea. Y ello sin que la austeridad en la expresión perjudique un ápice a ese elemento tan importante que es la espectacularidad». A causa d'aquesta fusió d'estils, la inventiva del llenguatge corporal i l'encaix del flamenc com a cant a la llibertat per descriure l'angoixa i claustrofobia d'una presó, aquest espectacle va rebre el primer premi del V Certamen de Coreografia de Dansa Espanyola i Flamenc de Madrid, el juliol de 1996. Des de llavors, aquesta peça s'ha presentat en nombrosos festivals a Espanya, França, Bèlgica, Alemanya, Regne Unit, Itàlia i Filipines.
La companyia IT Dansa en va estrenar una adaptació «estilitzada», és a dir, sense zapateado, de quinze minuts, el 29 de juny del 2006 al Teatre Ovidi Montllor (Barcelona) dins del Festival Grec. Des de llavors forma part del repertori de la jove companyia. Interpreta la coreografia un elenc tant femení com masculí.

## Referències

* ↑ Salas, Roger «La cala de las quejas» (en castellà). El País [Madrid], 11-12-1997. ISSN: 1134-6582.
* 1 2 3 4 5 Brufau i Bonet, Clàudia. «Wad Ras». Enciclopèdia de les Arts Escèniques Catalanes. Institut del Teatre (reconeixement).
* ↑ Sales, Ester Vendrell i «Més clar que obscur. It Dansa . "Clarobscur"». Assaig de teatre: revista de l'Associació d'Investigació i Experimentació Teatral, 2006, pàg. 351–353. ISSN: 2339-9783.
* ↑ «Edición del jueves, 22 febrero 1996, página 50 - Hemeroteca - Lavanguardia.es». [Consulta: 2 març 2022].
# Vymazalovaïta

La vymazalovaïta és un mineral de la classe dels sulfurs. Rep el nom en honor d'Anna Vymazalová, cap del departament de geoquímica rupestre de la Czech Geological Survey, a Praga.

## Característiques

La vymazalovaïta és una sulfosal de fórmula química Pd₃Bi₂S₂. Va ser aprovada com a espècie vàlida per l'Associació Mineralògica Internacional l'any 2016, sent publicada per primera vegada el 2018. Cristal·litza en el sistema isomètric.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu d'Història Natural de Londres (Anglaterra), amb el número de registre: bm 2016,150.

## Formació i jaciments

Va ser descoberta a la mina Komsomol'skii, situada al dipòsit de coure i níquel de Talnakh, a Norilsk (Krai de Krasnoiarsk, Rússia). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Vymazalováite» (en anglès). Mindat. [Consulta: 30 juny 2020].
# Vydrník

Vydrník és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1294.
# Vissótskoie

Vissótskoie (en rus: Высоцкое) és un poble del krai de Stàvropol, a Rússia, que en el cens del 2010 tenia 2.577 habitants. Pertany al districte rural de Petrovski.

## Referències

* ↑ Протокол учредительского съезда Ставрсельскосоюза 11-13 января 1925 года и приложение к нему. Ставрополь: [Б. и.], 1925, p. 29-31.
# Vissókoie (Sakhalín)

* Per a altres significats, vegeu «Vissókoie».
Vissókoie (en rus: Высокое) és un poble de l'óblast de Sakhalín, a l'Extrem Orient de Rússia, que el 2013 tenia 142 habitants. Pertany al districte d'Aniva.

## Referències

* ↑ Большая Российская энциклопедия: В 30 т. / Председатель науч.-ред. совета Ю. С. Осипов. Отв. ред С. Л. Кравец. Т. 1. А — Анкетирование. — М.: Большая Российская энциклопедия, 2005. — 766 с.: ил.: карт.
# Vitrac (Dordonya)

Vitrac és una ciutat de França, a la regió de la Nova Aquitània, dins del departament de la Dordonya, al districte de Sarlat e la Canedat.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 570 | 550 | 622 | 631 | 743 | 768 | 835 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1999-2008 | Josiane Frezza | |
| 2008- | Gérard Soulhié | |

## Referències

* ↑ «Toponímia occitana». Arxivat de l'original el 2012-03-15. [Consulta: 10 novembre 2010].
# Windows XP Media Center 2005

Es tracta d'un programa per instal·lar a maquinari amb windows XP, afegeix una part hardware que és un conjunt de receptor infraroig i comandament a distància encara que es poden adquirir per separat. Un cop arrencat, el programa es comporta com si fos el sistema operatiu amb una sèrie de petits programes:

## DVD

Funciona com un lector de pel·lícules DVD.

## Online Spot Light

Accedeix a serveis de descàrrega, transferència i cerca.

## Mis videos

Igual que el DVD però amb la possibilitat de reproduir clips de vídeo.

## Mis imagenes

Visualitzador d'imatges digitals, també es poden fer presentacions.

## Mi TV

Permet veure la TV, gravar al disc dur, consultar la EPG, reproduir gravacions,...

## Mi música

Reproductor de música multi format.

## Mas programas

Accés a programes de missatgeria instantània entre d'altres.

## Ajustes

Permet a l'usuari fer els ajustaments dels diferents programes.
# Víktor Gueórguievitx Kulikov

* Per a altres significats, vegeu «Víktor Kulikov».
Víktor Gueórguievitx Kulikov (rus: Виктор Георгиевич Куликов) (5 de juliol de 1921 - 28 de maig 2013) va ser un comandant militar soviètic, Mariscal de la Unió Soviètica des de 1977 i comandant en cap del Pacte de Varsòvia entre 1977 i 1989. Kulikov començar la seva carrera combatent a la Gran Guerra Pàtria (1941-1945) i va ser nomenat Heroi de la Unió Soviètica. Comandar el Districte Militar de Kíev de 1967 fins al 1969 i el Grup de Forces Soviètiques a Alemanya entre 1969 i 1971. Entre aquest any i 1977 va servir com a Cap de l'Estat Major de les Forces Armades Soviètiques. El 1983 va ser guardonat amb el Premi Lenin. Kulikov va ser diputat del Soviet Suprem de l'URSS entre 1989 i 1991 i de l'Assemblea Federal de Rússia entre aquest any i 2003. Va ser guardonat amb l'Ordre de Playa Girón, màxima condecoració militar cubana, el 2006, per la seva col·laboració militar amb l'illa durant la Guerra Freda.
# Worland

Worland és una ciutat del Comtat de Washakie a l'estat de Wyoming als Estats Units d'Amèrica.

## Demografia

Segons el cens del 2005 tenia 4.967 habitants. Segons el cens del 2000, Worland tenia 5.250 habitants, 2.130 habitatges, i 1.439 famílies. La densitat de població era de 492 habitants/km².
Dels 2.130 habitatges en un 32,4% hi vivien nens de menys de 18 anys, en un 55,8% hi vivien parelles casades, en un 9,2% dones solteres, i en un 32,4% no eren unitats familiars. En el 29,2% dels habitatges hi vivien persones soles el 13,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 3.
Per edats la població es repartia de la següent manera: un 26,2% tenia menys de 18 anys, un 7,5% entre 18 i 24, un 25,3% entre 25 i 44, un 23,8% de 45 a 60 i un 17,3% 65 anys o més.
L'edat mediana era de 39 anys. Per cada 100 dones de 18 o més anys hi havia 91,3 homes.
La renda mediana per habitatge era de 31.447$ i la renda mediana per família de 42.453$. Els homes tenien una renda mediana de 31.411$ mentre que les dones 20.777$. La renda per capita de la població era de 17.208$. Entorn del 9,7% de les famílies i el 15,4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Worland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 14 agost 2010].
* ↑ «Geographic Comparison Table- Worland». American Fact Finder. Oficina del Cens dels Estats Units, 12-01-2010.
# Wang Chong

    En aquest nom xinès, el cognom és Wang.
Wang Chong (xinès tradicional: 王充, xinès simplificat: 王充, pinyin: 'Wáng Chōng', Wade-Giles: Wang Ch'ung, Wade-Giles Wang Ch'ung) (27-100) va ser un filòsof xinès del materialisme antic. Va rebutjar les creences tradicionals de la seva època, que incloïen la presència d'esperits i forces ocultes, per basar la seva doctrina en el racionalisme i el mecanicisme, insistint que tot té una causa explicable i que solament després de descartar-les totes es pot atribuir un fenomen a la divinitat. El seu treball principal va ser el Lùnhéng (論衡, "Assaigs crítics"). Per intentar explicar alguns fets que el seu poble atribuïa a llegendes, va estudiar meteorologia i astronomia, fent aportacions d'interès per explicar el cicle hidrològic. Les seves idees van ser rebudes amb una forta polèmica pels seus coetanis i, decebut, va optar per un exili parcial.

## Referències

* ↑ Martin, Michael. The Cambridge Companion to Atheism (en anglès). Cambridge University Press, 2006-10-30. ISBN 9781139827393.
* de Crespigny, Rafe. (2007). A Biographical Dictionary of Later Han to the Three Kingdoms (23-220 AD). Leiden: Koninklijke Brill. ISBN 90-04-15605-4.

## Vegeu també

* Filosofia xinesa
* Yigupai

## Enllaços externs

* Filosofia materialista i racionalista en la Xina Fan Zhen, Wang Chung (anglès)
* Wang Ch'ung (humanistictexts.org) Arxivat 2015-07-29 a Wayback Machine. (anglès)
* Wang Ch'ung (Peter J. King) (anglès)
* Obres de Wang Chong al Projecte Gutenberg.